т 


Минек од ломатне псистэ вечк- 
сызь эсест социалистической ро- 
динанть, эсест большевистской 
партиянть, эсест мудрой учите 
к ленть ды другонть— великой Ста- 
линэнь. Покш радость марто меч: 
‘тают тыщат юношат ды подрост- 

кат Рабоче- Крестьянской Якстере 
А Армиясо службадонть, сэрей чес: 
тенть оружия марто ванстамс ми- 
мек родной моданть. Социализ- 
‘мась од ломатненень обеспечил 
прекрасной эрямонть, панжинзе 
сыненст келейстэ кинть знаният- 
ненень, творчествантень, ды од 
ломатнень туртов арась седе бла- 
городной тев, чем эрьва чистэ, 
эрьва чассто оправдывать парти: 
янть ды правительстванть забо: 


таст. 
» СССР-нь Верховной Советэнь 
внеочередной нилеце Сессиясо 


всеобщей воинской обязанносте 
де примазь законось начальной 
военной подготовканть ды допри: 
зывной подготовканть путы не- 
нолной средней ды средней шко- 
латнень лангс. 
о  „Видестэ аравтозь начальной ды 
 одопризывной подготовкась,—кор- 
= тась Сессиясо Оборонань Народ: 
зонь Маршалось Ворошилов ял- 
гась,— налкси минек масторонь 
оборонанть туртов роль, конань 
_ значениянзо стака переоценить. 
Минек будущей воинтнә получить 
возможность ознакомиться минек 
Якстере Армиянть боевой тради- 
циятнень ды воинской дисципли- 
нань основной началатнень марто. 
Подросткатне ды юношатне тона- 
дыть военной строентень, стрел- 
ковой тевентень, кармить содамо 
противовоздушной ды противохи- 
мической защитань правилатнень 
ды главноесь, получить вадря физи- 
ческой тренировка ды закалка“. 
Всеобщей’ воинской обязанносте- 
де законось вызвал покш под‘ем 
минек Мордовиянь школатнесэ. 
Ды тень ней можна невтемс зя- 
рыя школасо, косо вадрясто ла- 
дязь оборонной роботась. Вана, 
Ичалковской средней школасо ди- 
ректорось-орденоносецэсь Андро: 
нова ялгась ды военрукось Куль- 
ин ялгась замечательно ладизь 
оборонной роботанть, тесэ обо- 
ронной значоктомо вейкеяк то- 
навтниця а неят. Истяжо а бе- 
ряньстэ ладязь оборонной робо: 
$ тась Кочкуровской средней шко- 
ласо, образцовой роботанть кис 
МАССР нь Наркомпросось шко- 
лань директоронтень Кузьмин ял- 


ыы” 


| 25е 
Ьа „>= 


ВАДРЯЛГАВТОМС ОБОРОННОЙ 
РОБОТАНТЬ ШКОЛАСО 


улить еще школат, 


„ной Комиссарось -Советской Сою- 


Но теск жо тешкстасынек, што 
косо овси 
беряньстэ ладязь оборонной робо- 
тась, истят школатненень отно: 
сятся Семилеень средней шко: 
лась (Кочкуровской р н), Ардатов 
ской средней школась ды лият. 
Неть школатнень руководитель- 
тве ды первичной комсомольской 
организациянь секретартне те 
шкас еще эзизь чаркоде оборон- 
ной роботанть значениянзо. Ми- 
нек могучей Якстере Армиясь, ко- 
на а весть невтнизе эсензэ виензэ 
врагтнэнь громамосонть, ды ней- 
гак успешна лезды Фичляндиянь 


народонтень палачтнень эйстэ ос- 


вобождениясонть, должен полу 
чамс минек школатнестэ истямо 
пополнения, кона улевель бу са- 
тышкасто анокстазь. Школьной 
комсомольской организациятнень 
задачаст ашти сеньсэ, штобу ве- 
семе ендо вадрялгавтомс оборон- 
ной роботанть школасо ды добо- 
вамс сень, штобу весе од ломат- 
не, конат сы иестэ кармить при- 
зываться РККА-в, максовлизь нор- 
матнень ГТО-нть лангс. 
Неть читнестэ печатазь 1940 
иестэ пионертнэнь ды школьникт- 
нень Всесоюзной оборонной сорев- 
нованиятнеде положениясь ды тень 
коряс ВЛКСМ-нь ЦК-вь решени- 
ятне, кармавтыть весе ком- 
сомольской организациятнень при- 
мамс активной участия неть со- 
ревнованиятнесэ. 
Соревнованиятнень задачаст аш- 
ти сеньсэ, штобу седеяк келей- 
гавтомс массовой оборонной робо- 
танть школатнесэ, организовамс 
оборонной кружокт, командат, то- 
навтнемс гражданской войнань ис- 
ториянть, вождтнень ды Рабоче- 
Крестьянской Якстере Армиянь 


организатортнэнь — Ленин, Ста- 
лин, Ворошилов, Фрунзе ялгат- 
нень биографияст. Организовамс 


„Ворошиловский стрелок“, „Юный 
ворошиловский стрелок“, „Готов 
к ПВХО“, „Готов к санитарной 
обороне“ ды лия значоктнень 
лангс норматнень максоманть. Неть 
соревнованиятнесэ активной учас- 
тиянь примазь, школатне должны 
ламодо седе вадрялгавтомс обо- 
ронной роботанть, те тевсэнть 
инициаторкс должны улемс школь- 
ной комсомольской организацият- 
не. 

Ней, зярдо весе минь, трудицят- 
не ды одломатне, анокстыть коч- 
камотнень чинтень, оборонной ро- 
ботанть ветямонзо эряви умелой- 


стэ сочетать коммунистнэнь ды 
сталинской 


Е гантень (ней Якстере Армиясо) ды | беспартийнойтнень 
военруконтень яволявтсь благо- | блоконь кандидатнэнь кис агита- 
дарность. циянть марто. 

г —_2жва 


боветско-германекой договоронтень ратификационной 


9-це ие, 
12 № ковс 


ЛИСИ: 


Рисункась Лисеви чень 


прно имине ых 


Менельстэ чись”валы валдонть 
паксянть лангс.  Пси—преят мик 
паксянтень. Кинть кувалма ума 
панксонть эйсэ изы тоща кляча 
лишме, сонзэ мельга локшине 
марто яки од тейтерь. Кинть лан- 
га армиясто баул марто сы яксте- 
реармеец. Сон содызе эсь сивой 
лишменть, лоткась ды 


кицянть лангс. 


— Тоня... —чевте вайгельсэ пижа- 


кадсь тейтерентень якстереарме- 


ецэсь. Р 
Тейтересь лоткавтызе лишменть 


ды виздилгадозь ваны церанть 


лангс. Чамась лелянть, но одижась 
тензэ а содави: армияв тусь су- 


маньсэ. 

— Вай, Митя 
сергедсь Тоня 
бойка сонзэ эйс ды 


леляй,—радовазь 
лелянтень, чийсь 


—Кода, сазорка, минек семиясь 
эри? 
Бисерсо тусть тейтерьканть 


сельведензэ ды кармась тензэ чам: 
домо эсь потмонзо. ы 


—=Тетям сэреди... Пасиба вельсо- 
ато 


ветэнтень, кона лезды тенек, 
беда улевель. 


—Тетям пички,—Митя кутмор- 
Тонянь,—ку- 


дызе эсь ежозонзо 
рок карматано коллективсэ эрямо. 
Сюро карми улеме ламо, 
ули сюпав ды весела. 


5 грамотатнеосэ обменэсь Тоня кемсь неть. валтнэнень ды 
кемемазо зря эзь. ема. Ютасть 
Декабрянь 14-це чистэ Германи-|ронтень, ды истя жо Московсо | иетне. Сась 1930 иесь. Те иестэнть 
р ясо СССР-нь полномбчной пред-|1939 иень октябрянь 4-це чистэ | Тоня тетянзо марто сех икеле со- 
ставителесь Шкварцев ялгась ды | сонензэ подписанной дополнитель- | васть колхозс, кона сюпалгавтызе 
| иностранной тевтнень германской (ной протоколонтень. Ратификаци- | эрямост. Сон прими активной 
министрась фон Риббентроп обме-|онной грамотатнесэ протоколсонть | участия колхозонь общественной 
нялись ратификационной грамо- | ды картатнесэ обменэнть пингстэ | эрямосонть, упорнасто роботы эсь 
| татнесэ СССР-нть ды Германиянть | СССР-нь полпредэсь Шкварцев | грамотностенть ды идейно-полити- 
ютксо дружбадо ды границятнеде | ялгась ды иностранной тевтнень | ческой #уровененть кепедеманзо 
| Московсо 1939 ‘иень сентябряйь | министрась фон Риббентроп ев- | лангсо. Вечерней семилетканть 
У 28-це чистэ подписанной догово-!тасть нурька речьть. (ТАСС). прядомадонзо мейле тусь робота- 
` : \ (\ м 
с х == 28. 
ма г т т а. 
Ынна НР ИИ 


Весэ мастортнэнь пролетарийтне, 


реза {Фото-клише ТАСС). 2... 


МОНТАЖНИЦА-ОРДЕНОНОСЕЦ 


ПШТИСТЭ 
кармась ваномо малавгадыця со- 


кутмордасть, 


эрямось 


пурнаводо вебе! 


ДЕНАБРЯНЬ 
18 -це чи 


пепо тум. 


ВЛКСМ-нь Мордовской обкомонть ды 
Саранск ошонь комитетэнть газетаст 
в а 


о ооо 


( 


мо Союзкинопрокатс. Ваеень шкас- 
тонть роботась монтажной те- 
вень коряс ученицакс. Союзкино- 
прокатсо совась комсомолс. Сонзэ 
замечательной роботазо явовтсь 
весемень мель. Образцовой робо- 
танзо кис 1938 иестэ. аравтозель 
старшей монтажницакс. 

1939 иень февралень васенце чи, 
Тоня, кода и икеле читнестэ мон- 
тажной цехсэ усердна ды внима- 
тельна провери кинолентатнень. 
Друк цехс совасть газета марто 
зярыя од ломать—кинопрокатонь 
робочейть, 

—Ура! ура, братцы!—веселасто 
пижнить сынь,—шумбра чи, Орло- 
ва ялгай!. 

Тоня панжинзе лангозост сель- 
мензэ ды а чаркоди мейсэ тевесь. 
Ловнызь тензэ газетасто СССР-нь 


Верховной · Советэнь Президиу- 
монть Указонзо „Знак · почета“ 
орденсэ сонзэ награждениядо. 


Тонянень кодаяк эзь кемевть те 
ды кода эсь сельмсэ газетасто не- 
изе фамилиянзо, кирвайсть весе 
чувстванзо ды седеезэ валовсь 
певтеме радостьсэ. 

Теде мейле ютась малав ие. 
Правительстванть награданзо‘лангс 
ответэкс, сон кармась седеяк 
вадрясто роботамо ды седе пек 
прими участия общественной эря- 
мосонть. Сонзэ содасызь минек 
республикань весе од ломатне, 
Саранск ошонь фельдшерско-аку- 
шерской. школань тонавтницятне 
ды преподавательтне макссть тен- 
зэ покш доверия —12-це № избира- 
тельной округканть. выдвинули 
ошонь Советс депутаткс канди- 
датокс. Избирательтне седейшкава 
яволявтыть: „Макссынек эсь валь- 
гейтнень `достойвой кандидатонть 


кис!“ 
И. Байгушки 


ЛЕНИНЭНЬ КИЯВА 


163 (1147) № 


И. В. Сталин ялганть шачома чистэнзэ 60 иень топодемантень 


ЗАНАВНАЗЬЯНЬ СЫРЕ РОБОЧЕЙТНЕНЬ ЕВТНЕМАСТ ВЕЛИКОЙ СТАЛИНДЗ 


П. Капанадзе. 


„МОН ДОЛЖЕН 
НЕЕМС ЛЕНИНЭНЬ“ 


Повнясынь горийской духовной 
училищасонть минек улемань иет- 
нень. 

Лангс ваномс Иосиф Джугашви- 
ли ульнесь тоща, но кеме цера- 
пакша. Жизнерадостной ды общи- 
тельной, сонзэ перька свал ялгат. 
Сон сехте пек вечксь налксемс 
эсензэ сверстниктнень марто мячь- 
сэ (лаптасо) ды „лахтисэ“. Неть 
ульнесть сехте вечкевикс налксе- 


маст тонавтницятнень. Иосиф 
маштсь кочксемс сехте вадря 
налксицят, ды минек группась 


секс свал выигрывал. 

Мон тонавтнинь Иосиф марто 
вейсэ 13 ие, монсь роботан учи- 
телькс 35 ие, ды весе неть иет- 
нень перть монень эзь савкшно 
вастнемс истямо одаренной ды 
способной тонавтниця. 

Иосиф тонадсь пек вадрясто 
рисовамо, хоть сеть иетнестэ учи- 
лищасо минек эйсэ рисовамо эсть 
тонавто. Повнясынь сонзэ рисо: 
вавт Шота Руставелинь ды лия 
грузинской писательтнень портре: 
тэст. Тонавтнемань иетнестэ Иосиф 
ловнынзе малав весе книгатнень, 
конат ульнесть горийской библио: 
текасонть: Игнатий Ниношвилинь, 
Илья Чавчавадзень, Акакий Цере- 
телинь ды лиянь сочинениятнень. 
Сехте вадря произведениятнень 
сон советовал ловномс миненекак, 
эсензэ ялгатненень, ды сеедьстэ 
евтнесь лавнозенть содержаниянзо. 
Повняса, кодамо покш впечатле- 
ния тейсь сонзэ лангс И. Нинош- 
вилинь евтнемазо „Гогиа Уишви- 
ли“, конаньсэ сермадозь кресть- 
янтнэнь угнетенной ды бесправ- 
ной положениядост. „Эряви то- 
навтнемс ды  тонавтнемс,—кор- 
тась Иосиф, —штобу лездамс кре- 
стьянтнэнень“. 

Иосиф Джугашвили отличался 
покш скромностьсэ ды ульнесь 
вадря, чуткой ялгакс. Сон зяр: 
дояк эзь максне марямс эсь пре- 
восходстванзо, хоть ульнеськак 
минек коряс пек седе развитой 
Сон эзь шна пря сеньсэ, што минек 
коряс седе способной, но мекев- 
ланк, лездась миненек эсензэ зна: 
ниятнесэ, лездась миненек рисо: 
вамс географической картат, ре- 
шамс задачат, анокстамс урокт. 

Иосиф ульнесь кеме, настойчи- 
вой ды энергичной. 

Теке марто ве. шкасто ялгат- 
нень марто общениясонть сон 
проявлял чуткость ды заботли: 
воть. 

Те заботливостеденть корты 
хоть бу истямо фактось. 

Кода-бути весть, самай экзамен- 
тнэде икеле, мон ормалгадынь ды 
обратился училищань смотрите- 
лентень Беляевнень энялдома мар- 
то освободить монь экзаментнэнь 
эйстэ. Беляев отказась. Мон пек 
ульнинь удручен отказамосонть. 
Теде марясь Сосо ды кармась 
настаивать, штобу мон сонзэ мар- 
то вейсэ молевлинь Беляевнень 
энялдомо. Мон кортынь сонзэ 
эйсэ, ульнинь уверен, што мезеяк 
тень эйстэ а лиси. Сосо яла теке 
кортымим :монь молемс Беляев- 
нень ды истямо решительность, 
смелость ды настойчивость марто 
кармась убеждать смотрителенть, 
што тона уступил. 

‚ Седе мейлень иетнестэ, тифлис- 
ской семинариясонть улезь, Ста- 
лин участвовась подпольной кру- 
жоктнесэ ды яла увлекался кни- 


= 
=) ь = 


гань ловномасонть. 
геологиянть, мейле кундась хими- 
янть эйс. Сон кармась ловномо 
Марксонь. · Организовась кружок 
ды сонсь руководил сонзэ 


Те кружоксонть тонавтнесть ро-| 


бочей движениянть, тень кувалма 
Сталин сеетьстэ кортась, што 
эряви ушодомс роботанть робо- 
чейтнень ютксо. 

Тифлиссэ, семинариясонть, Ста- 
лин ульнесь икеле ладсо жизне- 
радостной ды отзывчивой ялгакс. 
Но тесэ, очевидна, сонзэ эйсэ 
теевсь перелом. Сон уш ульнесь 
аволь истямо, кода икеле, прилеж- 


Сон изучал | 


Е: 


0 


Неть валтнэнь, конат евтазь 1898 


иестэ, мон ледстинь Сталин ялган- 
тень 1926 иестэ сонзэ марто вас- 


т ›вомсто, ды сонзэ мельс ледсь 


эйсэ. | те эпизодось. 


(Закавказьянь сыре робочейтнень 
евтнемаст великой Сталиндэё%*' Изи. 
„Молодая гвардия“ 1937 ие. 24—26 
стр.). 


С. ТОДРИЯ 


Астувтовиця чить 


Зярдо мон кунсолыя Берия ял- 
ганть докладонзо Закавказьясо 
большевистской организациятнень 
историядонть, монь икельга ютасть 


ной ученикекс. Занятиятнень эйстэ | сСобытиятне, конат сюлмавозь За- 


весе свободной шканзо макснизе 


политической литературань ловно- | ВИЯяНТЬ 
мантень—изучал марксизманть, ро- | бороцямонть марто, 


бочей движениянть. 

Сехте пек монень повняви вей- 
ке примечательной факт. Те уль- 
несь 1898 иестэ. Весть валске, 
чайде мейле, мон лисинь семина- 
риястонть Пушкинской скверэв. 
Тесэ мон неия Сталинэнь, конань 
перька ульнесть ламо ялгат. Сон 
псистэ дискутировась сынст мар- 
то, критиковась Жорданиянь взгля- 
донзо. Те весень захватил, 

Ды тесэ, садсонть, минь васен- 
цеде маринек Лениндэ. Каятотсь 
звонок, минь карминек тукшномо 
капшазь уроков. Мон молинь 
Иосифень малас, Жорданиянь 
взглядтнэнь сонзэ резкой крити- 
касонть пораженной. Иосиф евтась 
монень, што ловнось Тулинэнь 
(Ленинэнь) статьят, конат сонзэ 
мельс пек тусть. 

Мон мезес бу те аволь стя дол. 
жен неемс сонзэ,—мерсь сон сестэ 
монень, 


кавказьясо революционной движе- 
зарождениянзо марто, се 
кона мольсь 
Сталин ялганть руководстванзо 
коряс. 

Кавто зокшнетне, конатнень 
лерть заседал тифлисской партий- 
ной активесь, ледстинзе монь 
памятьсэнть неть событиятнень. 

Лецть мелезэнь сеть иетне, 
зярдо „месамедасистнэ“ тонавтсть 
монь эйсэ „превс-толкс“. 

Зярыя иень перть мон ловнычь 
журнал „Квали“, малав омбоце 
пель ие якинь воскресной школав, 
конань организовакшнызь „меса- 
медасистнэ“, кунсолынь тосо Ра- 
мишвилинь ды Чхеидзень. 

Мезес сынь товавтсть эйсэнек? 
Сынь тонавтсть эйсэнек сенень, ко- 
да движутся тештне, ковось, чись, 
модась, но зярдояк эсть корта 
миненек седе, кода моли икелев 
революционной робочей классось. 
Тень монень эзь удала марямс 


сынст пельде, эзь удала ловномс:: 


как сынст марто общениянь ламо 


иетнень перть. Но появась Ста- 
лин: 

Сон муимем монь, кода лия ро- 
бочейтненьгак, пурнымизь аволь 
легальна вишкине кружокс ды те 
кружоконь кавто-колмо собраният- 
несэ саизе монь сельмем лангсто 
сюлмавксонть —сестэ еще сравни- 
тельна аволь развитой робочеенть, 
—пролетариатонь классовой боро- 
цямодонть миненею евтнематнесэ. 

Сталин ялгась кевкстимем монь: 

— Мезес тонавтыть эйсэнк вос- 
кресной -школасонть? 

Ды зярдо мон отвечинь, што 
тосо толковить, кода движется 
чись, сон пейдезь мерсь: : 

— Кунсолок! Чись, иля пеле, 
кинзэ а емавтсы. Вана тон тона- 
втнек, кода должен молемс 
революционной тевесь, ды лез- 
дак монень теемс вишкине аволь 
легальной типография. 

Сталинэнь: те поручениязо уль- 
несь топавтозь. 

Истя Сталин ялгась пурнась ды 
сезнесь „месамедасистнэнь“ эйстэ 
робочейтнень, вовлекал сынст пар- 
тияс. 

Содавикс ролесь, конань налксизе 

Сталин ялгась батумской робочей- 
тнень организовамосонть, Батумсо 
революционной социал-демократи- 
ческой организациянь создания- 
сонть. 
' Сталин ливтинзе батумской ро- 
бочейтнень самодержавиянть ды 
буржуазиянть каршо организован- 
ной бороцямонь киять лангс. Ко- 
да тень лангс реагировасть сеть, 
конат евтнесть миненек планетат- 
нень движениядонть ды лиядо? 

Месть кортасть сестэ Чхеидзе, 
Рамишвили ды меньшевизмань лия 
будущей „светилатне“. 

Секень жо, месть кортасть ала- 
модо седе мейле меньшевиктне, 
а именна —што „аволь эряв кун- 
дсемс оружияс“. 

Ней а месть доказывать батум- 
ской событиятнень пек покш зна- 
ченияст. Робочей классось меель- 
цекс победил секс, што сон анок- 
стась, тонавтнесь революционной 
бойтненень истят уроктнень ланг- 
со, кода 1902 иестэ батумской со- 
бытиятне. 

Сталин ялгась сестэ уш ульнесь 
непреклонной ленинецэкс. Кода 
бути весть сон монень невтизе 
„Искрань“ васенце или омбоце 
номерэнть ды ловнызе Ленинэнь 
статьянзо китайской боксертнэде. 
Монь туртов те ульнесь цела со- 
бытиякс. 

Сон мерсь монень: 

— Бути „Искрась“ понги тонь 
кедьс, ловнок сонзэ вниматель- 
нойстэ, башка мель явт „Н. Л.“ 
статьятнень лангс. 

Повняви Сталин ялганть марто 
вастомась Бакусо 1904 иестэ, ков 
мон ульнинь кучозь типографи- 
янь тееманть туртов. Зярдо типо- 
графиясь ульнесь организовазь, 
мон молинь прокламациянь руко- 
письтнень мельга явкав. Тосо мон 
вастыя Сталин ялганть. Сон кан- 
дынзе эсензэ прокламациятнень. 
Те шкастонть Бакусо робочей 
движениянть оживлениясь— Сталин 
ялганть неутомимой роботанзо 
результат. Сон заложил славной 
традицият, конатнень свята ван- 
стыть Бакунь пролетарийтне ды 
кочат вдохновляют сынст бороця- 
мосост социализмань од победат- 


нень кис. 
(„Закавказьянь сыре робочейтнень 
евтнемаст великой Сталиндэ“. : Изд; 
„Молодая гвардия“, 1937 и. 29—33 


стр.). 
(Пезэ 3-це страницасо). 

ЛЕНИНЭНЬ КИЯВА 


И. В. Сталин ялганть шачома чистэнзэ 60 иень топодемантень 


ЗАКАВКАЗЬЯНЬ СЫРЕ РОБОЧЕЙТНЕНЬ ЕВТНЕМАСТ 


ВЕЛИКОЙ СТАЛИНДЗ 


КОТЭ КАЛАНДАРОВ 


БОРОЦЯМОНЬ СТАЛИНСКОЙ ШКОЛА 


1897—1898 иетнестэ мон робо- 

тынь Тифлиссэ Карапетовонь мо: 
стостроительной заводсо слеса- 
рекс. инструментальной цехсэ. 
Весть разметчикесь, —сави жалямс, 
мона повняса сонзэ фамилиянзо, — 
кевкстимем, арась ли монь мелем 
заниматься самообразованиясо. 
Сеть иетнестэ Тифлиссэ ульнесть 
башка кружокт, воскресной шко- 
лат робочейтнень туртов, конат- 
несэ робочейтнень знакомили 
астрономиянть, географиянть, ли- 
тературанть марто ды лият. 
Мон охотнасто согласинь, ды ми- 
нек разметчикесь ветимем монь 
эстензэ Квартирас, кона ульнесь 
Авчальской (ней Советской) ульця- 
сонть. Тесэ ульнесть кото ялгат 
эрьва кодамо заводсто. 

Те кружоксонть руководил Сосо 
ялгась. 

Сталин минек знакомил капита: 
листической строень „механи- 
канть“ марто, евтнесь робочей 
движениядонть, седе, што робо: 
чейтвень экономической положе- 
нияст вадрялгавтомась невозмо- 
жен царской самолержавиянть 


каршо политической бороцямов- 
томо. 


Минек кружоксонть Сталин ял- 
ганть неть кортнематне тейневсть 
седеяк яла увлекательнойкс. Сон 
маштсь кортамо истя простойстэ, 
вопросонть пек вадрясто содамо 
марто; текенень жо Сосо ялгась 
ульнесь пек остроумной кортни- 
цякс. Ды еще вейке—-тесэ, неть 
занятиятнесэ минь получакшнынек 
сонзэ пельде толковамот весе воп- 
ростнэнь коряс, конат тейневсть 
минек .эрьва чинь роботасонок, 
заводсо ялгатнень марто минек 
кортнематнесэ. 

Минек кружоконь занятиятне 


_мольсть иеде кувать; те шканть 


перть минь ламос тоналынек, ды 
весемесь, мезе минь карминек со- 
дамо, ульнесь овсе одокс минек 
туртов ды истя эзь моле сень енов, 
месть обычна евтнесть миненек 
воскресной школатнесэ. Памятной 
чугункань кинь робочейтнень за- 
бастовкась. 1900 иестэ Тифлиссэ. 
Те забастовкань шкастонть, 
ялгатнень марто, мон ульниньаре- 
стовазь. Колмошка ковонь ютазь, 
тюрьмасто лисемадо мейле, робо- 
тань вешнемстэ мон молинь Кар- 
сов, но, тосо роботань апак муе, 
молинь Батумов. 

Тесэ карминь роботамо слеса- 
рекс Манташевень заводсонть. 
Карминь эрямо Коция Канделакинь 
квартирасонзо, кона истя жо робо- 
тась те заводсонть. 

Неть ульнесть стака иеть—из- 
нурительной робота заводсонть, 
седе а ков вишкине заработной 
плата, штрафт, увечьят, конатнень 
робочейтне получакшнызь техни- 
ческой надзоронть а улеманзо ку- 
валма, ды певтеме соглядатайть, 
конат доносили ‘администрациян- 
тень весемеденть, месть марсесть 
робочейтнень ютксо. 

Сталин ялганть самс Батумсо 
арасель робочейтнень массовой 
движения. 

Сталин сась Батумов 1901 иень 
ноябрясто. Сон кармась эрямо 
минек квартирасо. 

'Васенце читнестэ жо Сосо ял- 
гась аравты связь Ротшильдэнь, 


Л 


жениянь 
нень, 


зярдо кортась увлекательнойстэ, 
`простойстэ, 


Манташевень, Сидеридисэнь за- 
водтнэнь передовой робочейтнень 
марто, ды истямо ладсо сонзэ ру- 
ководстванзо коряс организовавсь 
вагенце робочей кружок; конань 
составс совсесть кеветеешка ло- 
мань. 

Монь ледни мелезэнь, кода 
весть вокзалонть эйстэ аволь ва- 
соло ульнесь Сталин ялгангь вас- 
товомазо ды кортвемазо кружо 
конь члентнэнь марто. 

Кодамо жадность марто робо- 
чейтне кундсесть эрьва сталин- 
ской валонть! Ды те чарколеви. 
секс што сон ськамонзо, кода 
аволь кияк лия, маштсь вплотную 
ветямс робочеенть робочей дви- 
насущной задачатне- 


Текенень жо эряви кирдемс 
мельсэ, што Сосо ялгась эрьва 


свал невтнесь при- 
мерт ды фактт. Тесна кольцясо 
Сталин ялганть перька пурнавозь, 
минь обычна волнения марто кун- 
солынек сонзэ ясной, простой ре- 
чензэ. Сон кортась минек робо- 
чей эрямонь мелочтнеде, капита: 
листнэнь прибыльдест, седе, кода 
сынь получакшносызь те прибы- 
ленть робочейтнень эксплоата: 
циянть вельде, самодержавия- 
донть, духовенствадонть. Минь 
тукшнынек бодройть позда веть. 

Неть кортнематне кармавтызь 
робочейтнень Сталин ялганть веч- 
кеме. Башка кружоктнесэ робо- 
тась, Сталин ялганть системати- 
ческой кортнеманзо передовой ро- 
бочейтнень марто уш 1901 иестэ 
макссть миненек возможность тер- 
демс васенце массовой сходка. 

Те сходкась ульнесь площадка 
лангсо, Цовьяновонь заводонть 
вакссо, веть. Пуромсть кавтосядт- 
колмосядт робочейть Ротшиль- 
дэнь, Манташевень ды лия заводт- 
нэстэ. Площадканть эйстэ ве пеле, 
пандыне лангсо, ульнесть бата- 
рейной прожекторт. 

Робочейтне анокстасть кортне- 
мантень. Ды вана стясь Сталин. 
Гайкстасть сонзэ увлекательной, 


лия |убежденной речстэнзэ валтнэ. Сон | случай 1902 иестэ: теевсь 


терди робочейтнень пощадавтомо 
бороцямос самодержавиянть ды 
капиталистнэнь каршо. Те шкас- 
тонть прожекторонь лучесь, ме- 
нельганть яказь, апак учо пултокс 
пры площадканть лангс, конань 
лангсо ульнесть робочейтне, ды 
валдомтызе Сталинэнь фигуранзо. 
Минь, эряви видькстамс, ульнинек 
тревожазь—минек могли неемс ды 
кружамс. Но Сталин спокойнойстэ 
прядынзе валонзо, ды минь тук- 
шнынек, эсь мартонок волнующей 
мыслянь ды бороцямос решимос- 
тень кандозь. 

Секе жо иестэнть Чаобасо, хо- 
лерной барактнень удало, поляна- 
сонть, конань перька ульнесть 
рощат, веть ульнесь робочейтнень 
од массовой сходка. Пуромсть 
кавтосядт ломань. Минь молили- 
нек кавтонь-кавтонь колмонь-кол- 
монь ломань, молинек эрьва кода- 
мо киява. Сходкань таркантень 
кинть лангсо ульнесть аравтнезь 
дозорт. Собраниясь мольсь часто 
кувать. Сталин ялгась выступил 
речь марто, кона мольсь колонь- 
геменьшка минута. 


Дариспан Дарахвелилзе 


Неть сходкатне, конат органи- 
зовазельть Сталинэнь руководст- 
ванзо коряс, невтизь миненек, ко- 
ламо пек вадря конспираторокс 
ульнесь Сосо ялгась. Вишкине де- 
таль: сон собраниятнесэ появак- 
шнось лиясто башлыксэ, кона сюл- 
мазель аджар ладсо, лиясто шля- 
пасо ды сехте сеетьстэ кашне 
марто. 

Минек квартирасонок, Пушкин- 


ской ульцясо, 13-це № кудосонть, 


Сталин ялгась эрясь малав кавто 
ковт, мейле тусь Илларион ды 
братнэ- 
нень. Сонзэ марто тусь Коция 
Канделакияк. Тевесь сеньсэ, што 
кудонть марто рядс, конань эйсэ 
минь эринек, кармась эрямо око- 


лоточной надзирателесь Инцкир- 


вели. Минек мельс истямо „сосед- 
ствась“ эзь тукшно, ды минь, 
Сталин ялганть марто кортнемадо 
мейле решинек полавтомс кварти- 
ранок. Мон туинь Барцханыв. 
Монень хочется евтнемс вейке 
интересной эпизодто. · Котрикадзе 
ды Куридзе робочейтне, сень не- 
езь, што Сосо ялганть каладсть 
ботинканзо, решасть рамамс со- 
нензэ одт. Сосо решительна отка- 
зась сынст предложениянть эйстэ. 
— Тынк казненк,—мерсь сон,— 
примаса сестэ, зярдо тынк эсенк 
кармить улеме седе вадря карсе- 
манк. А 
Еще Батумов Сталинэнь самодо 
икеле минь маштынек таштамс 
аволь покш запас шрифтт, конат- 
нень наборщиктне С. Тодрия ды 
лият кантлесть зепсэст. Неть 
шрифтнэ миненек маштовсть ми- 
нек подпольной типографиянть 
туртов, конань организовизе Ста- 
лин. Те типографиянть туртов 
частнень анокстынек мон ды Да- 
тия Ломтатидзе. Минь неть част- 
нень усксинек дрога лангсо, ко: 
натнесэ обычна усксесть пилявкст 
заводстонть. 


Арасель вейкеяк события —покш 
или вишкине—минек эрямосонох се 
периодстонть, конаньсэ бу Сталин 
аволь прима непосредственной 
участия. Примеркс, повнян истямо 
пожа 
Ротшильдэнь заводонь лесной от- 
делсэнть. Тревожной гудокт. Ро- 
бочейтне лиссть заводстонть. То- 
лось яла сравтови келес. Адми- 
нистрациясь предлагает робочейт- 
ненень примамс участия пожаронь 
мадстямосонть, алтнесь тень кис 
особой вознаграждения. Но седе 
мейле кода пожарось ульвесь 
мадстязь, робочейтненень отка- 
засть алтазь вознаграждениянть 
максомасо. Те тейсь волнения ро- 
бочейтнень ютксо. Сталинэнь 
предложениянзо коряс минь нас- 
тояли эсенек требованиянок ланг- 
со ды добились сынст топавто- 
манть. 

Сталин ялгась сеть иетнестэ, 
революционной движениянть ушо- 
довоманзо шкастонть, тердсь ми- 
нек эйсэ счастливой, радостной 
эрямос: 

Те счастливой, радостной эря- 
мось минек туртов сась. | 


(„Закавказьянь сыре робо- 
чейтнень евтнемаст „великой 
Сталиндэ“. Изд. „Молодая 
гвардия“. 1937 ие, 42—49 стр.). 

Петр Кономанин 


СЕРЬГЕДЬСА ЭСЬ 
КЕЛЬСЭНЬ... 


Косто монёнь саемв 

Гайгиця вайгельтнень, 

Косто монень керьксамс 
Валонь горниповт, 

Штоб евтамс видестэ 

Эсь прелтнень ды мельтнень 
Сень эйстэ, конатась 
Икелен прок евкс? 


Молян кунсолосынь 

Мон вирень нармутнень, 
Вирень тусто шалтонть, 
Морый цековонть. 
Содавтсынь паксясо 
Нектаронь пурныйтнень, 
Ансяк бу наряжамс 
Сталиндэ моронть; 


Молян мон вастасынь 
Шахтасто сыцятнень, 
Фабрикасто сменанть 
Чокшне учоса, 
Ютасынь колхозонь 
Лымбиця паксятнень — 
Ды седеень моронть 
Пельдест маряса. 


Эсень седей валсон 
Сынст моронть поладса — 
Ды, прок налт сырнесэ, 
Пштилгавтса пензэ, 

Штобу Сталин эйстэ 
Морось сокол ладсо 
Ливтневель велькссэвек, — 
Слававоль сонзэ, 


Саян вадря нудей, 
Караса мон потсто, 
Мейсэ эрзясь умок 
Лайшиль эсь коронть, 
Мон керян рядс варят, — 
Лепштясынь, ды одсто 
Серьгедьса эсь кельсэнь 
Сталиндэ моронть. 


Кадык весе содыть 
Весе мирэнть келес, 
Што эрзяткак улить, 
Косо Сталин — чись, 
Што эсест появась 
Сонзэ пингстэ келест 
Ды сыньгак—пасибат, 
Евтнить частьянть кис. 


Сталин ланга морось 
Певтеме кувака, 
Моронть эйсэ гайтесь 
Гаммадо сэрей, 

Секс, што сонзэ морыть 
Часливой од тякат, 

Секс, што сыре атят 
Морыть сонзэ ней. 


Моро, ине моро! 

Гайнек струнат эйсэ, 

Тон лисить народтнэнь 
Седей потмакссто. 

Тонь складить ды морыть 
Ламо, ламо кельсэ, 

Но свал вейке мельсэ 
Славак сонзэ тон! 


(талинэнь 60 иетнень 
топодеманть честье 


Саравскоень 12-це № школань 
тонавтницятне Сталиннэнь 60 иет- 
нень топодеманть_ честьс анокс- 
тыть художественной выступле- 
ният, тонавтыть морот „О Стали- 
не“, „О Пожарском“ ды лият. 
Струвной оркестрась морасынзе 
„Сулико“, „Марш машинистов“ 
моротчень. 

Пионертнэ избирательной участ- 
катнесэ евтнить Сталинэнь биог- 
рафиянзо. 10-це, 7-це ды 16-це № 
избирательной участкатнесэ уль- 
несть художественной выстунле- 
НИЯТ. 


В. Моксьин. 

НАЦИЯТНЕНЬ ЛИГАНТЬ МЕЕЛЬСЬ РЕШЕНИЯЗО 


ТАСС-сь уполномочен передать 
Нациятнень Лигастонть СССР-нть 
„исключениядо“ Нациятнень Ли- 
ганть Советэнь декабрянь 14-це 
чинь резолюциянть истямо оцен- 
канзо, кона оценканть максыть 
авторитетной советской кругтне. 

Нациятнень Лигань Советэсь 
декабрянь 14-це чистэ примась 
резолюция. Нациятнень Лигас- 
тонть СССР-нть „исключениядо“ 
„финляндской государстванть кар- 
шо СССР-нть направленной дейст- 
виянзо“ осуждения марто. 

Советской кругтнень арсемаст 
коряс Нациятнень Лиганть те не- 
лепой решениясь тейневтни ансяк 
иронической пейдема ды сон спо: 
собен ансяк оскандалить сонзэ не- 
задачливой автортнэнь. 

Эряви, ихелевгак, тешкстамс, 
што Англиянь ды Франциянь пра: 
вящей кругтнень, конатнень дик- 
товкаст коряс примазь Нациятнень 
Лигань Советэнть резолюциязо, 
арась а моральной, а формальной 
июраваст кортамс СССР-нть „агрес- 
сиядонзо“ ды те „агрессиянть“ 
обсуждениядо. Англиясь ды Фран- 
циясь кирдить эсест подчинени- 
ясо умок уш сынст кедьс захва: 
ченной пек покш территорият 
Азиясо, Африкасо. Сынь овсе 
аволь умок решительна ‘отклони- 
ли Германиянть мирной предложе- 
ниянзо, конат теезельть седе ку- 
роксто войнанть пряломанзо кис. 
Сынь эсест политикаст строить 
„победной пес“ войнанть седе тов 
ветямонзо лангс. Уш неть обсто- 
ятельстватне, конат изобличают 
Англиянь ды Франциянь правящей 
кругтнень агрессорской полити: 
каст, должны улевельть бу кар- 
мавтомс сынст улемс седе скром- 
нойкс агрессиянть определениянь 
тевсэнть ды чаркодемс меель- 
што Англиянь ды Фран- 
циянь правящей кругтне лищили 
эсь пряст и моральной и формаль- 
ной правадонть кортаме киньгак 
»агрессиядонть“ ды, седеяк пек, 
СССР-нть ендо „агрессиядонть“. 

Эряви, . седе тов, тешкстамс, 
што Советской Союзонть ды фин- 
ляндиянть ютксо отношениятне 
регулировазь взаимопомощеде ды 
дружбадо Договорсонть, кона те- 
езь те иень декабрянь 2-це чистэ 
Финляндской Демократической 
Республикань Народной Прави: 
тельстванть ды СССР-нь Прави: 
тельстваять ютксо. Те договор- 
сонть целанек обеспечент 
СССР-нть ды Финляндиянть ютксо 
мирной отношениятнеде дружест- 
венной ладсо решазь кавонест, 
енкстнэнь удовлетворенияс, кода 
Финляндиянть независ имостензэ 
ды Ленинградонть безопасностензэ 
обеспечениянь вопростнэ, истя жо 
Финляндиянть территориянзо ке- 
лейгавтомань вопростн » СССР-нть 


` территориянзо счетс Финляндиян- 


тень Карельской районтнэнь вос- 
соединениянть вельде. Кода ‘ со- 
дазь, СССР-сь те договоронть ко- 
ряс максы Финляндиянтень 70 
тыща квадратной километра 100 
тыщадо ламо населения . марто, 
тень таркас СССР-нтень максови 
4 тыща километрадо аламо Фич- 
ляндиянь территория малав 25 
тыща ломанень населения марто. 
Бути чужой территориянь захва- 
тось ды те территориянь населе- 
ниянть насильственной подчинени- 
ясь чужой государствантень ашти 
агрессиянть чарькод‹ мазь основ- 
ной элементэкс, то нельзя. не 
признать, што Финляндской Рес- 
публиканть марто СССР-нь дого- 
аволь ‘агрессиядо, 
но мекевланк— СССР-нть мирной 
ды дружественной политикадонзо 


Финляндиянтень отношениясонть, | ностенть эйстэ кандомс. 


ТАСС-нть СООБЩЕНИЯЗО 


конань целекс ашти Финляндиянть 
независимостензэ обеспечениясь 
ды сонзэ мощензэ виевгавтомась 
сонзэ территориянзо келейгавто- 
манть вельде. Не может улемс 
а кемема, што неень Англиясь ды 
Франциясь теевельть бу те слу- 
чайстэнть лиякс, лиякс меремс 
сынь просто: саевлизь бу ды зах- 
ватявлизь Финляндиянть террито: 
риянзо, кода сынь захватили ве 
шкасто Индиянь, Индокитаень, 
Марокконь территориятнень, или 
кода сынь 1918-1919 иетнестэ 
захватывали Советской Союзонь 
территориянть. 

Меельцекс эряви тешкстамс, 
што СССР-нть ды Финляндской 
Республиканть ютксо взаимопо- 
мощеде ды дружбадо Договорось 
допрок обеспечивает неть мастор- 
тнэнь ютксо мирэнть. Ды именча 
секс, што те Договорось обеспе- 
чивает мирэнть ды дружбанть ка- 
вонест мастортнэнь ютксо, СССР-сь 
а вети ды не заинтересован ве- 
тямс война Финляндиянть каршо. 
Ансяк икелень, Маннергеймань 
кликастонть уш обанкротившейся 
финляндской правительтне не хо- 
тят те договоронть осуществле- 
ниянзо ды колмоцекс держават- 
нень диктозкаст коряс навязывают 
Финляндиянтень война СССР-нть 
каршо, финляндской народонть 
алкук:онь волянзо лангс апак ва- 
но. Нациятчень Лигань Советэнть 
решениянзо подлинной смыслась 
ашги мирэнтень аволь бажамо- 
сонть ды финской народонть аволь 
поддержкасонзо, но сеньсэ, штобу 
поддержать Маннергеймень обан- 
кротившейся кликанть финской 
народонть каршо ды, теньсэ са- 
м1й —кирвастемс война, коначь эйс 
вовлечен Финляндской народось 
сонзэ волянзо лангс апак вано ды 
Маннергеймаль кликанть провока- 
циянзо кувалма. 

Истямо ладсо, сень таркас, што- 
бу подействовать Германиянть ды 
англо-французской блоконть ютксо 
войначть лоткавтомантень, мейсэ, 
собственна, и должен бу. аштемс 
Нациятнень Лиганть миссиязо, бу- 
ти бу сон каднововоль „мирэнь 
инструментэкс“, Нациятнень Ли- 
гань Советэнь неень составось, 
Финляндиясо войнань провокатор- 
тнэнь—Маннергеймень ды Танне- 
рэнь кликанть поддержкань поли- 
тиканть яволявтозь, стясь войнань 
кирвастема кинть лангс истя жо 
Европань северо-востоксонтькак. 

Теньсэ самай, Нациятнень Ли: 
гась, сонзэ неень режиссертнэнь 
милостест коряс, „мирэнь“ кой- 
кодамо „инструментстэнть“, кода- 
мокс сон мог улемс, теевсь Еяро- 
пасо войнань поддержканть ды 
кирвастеманть коряс англо -фран- 
цузской военной блоконть алкук- 
сонь инструментэкс. 

Нациятнень Лиганть истямо бес- 
славной эволюциянзо пингстэ те- 
евкшни овсе чарькодевиксэкс сонзэ 
решениязо СССР-нть „исключени- 
ядо“. Господа империалистнэ, ко- 
нат кармасть бажамо Нациятнень 
Лиганть теемс эсест военной ин- 
терестнэнь орудиякс, решасть при- 
драться васенце понгозь поводон- 
тень, штобу избавиться СССР-нть 
эйстэ, прок единственной виенть 
эйстэ, кона способен противосто - 
ять сынст империалистической ма- 
хинациятненень ды разоблачить 
сынст агрессивной политикаст. 

Мезе жо, седеяк берянь Наци- 
ятнень Лиганть туртов ды сонзэ 
подорванной’` авторитетэнть тур: 
тов. 

Конечной счетсо СССР-сь тесэ 
может кадовомс выигрышсэ. Ва- 
сенцекс; сон ней избавлен обяза- 
мораль- 


ной ответственность Нациятнень 
Лиганть бесславной тевензэ кис, 
тень пингстэ „аволь Нациятнень 
Лигасонть СССР-нть кадомачзо“ 
кис ответственностесь целанек пра- 
кшны Нациятнень Лиганть ды сон: 
зэ англо-французской режиссер- 
тнэнь лангс. Омбоцекс, СССР-сь 
ней уш не связан Нациятнень Ли- 
гань пактоять марто ды течинь 
чистэнть саезь кармить улеме 
свободнойть кедензэ. 

А савкшны уш кортамс, што 
сонсь обстановкась, кочань пинг- 
стэ анокставсь ды теезель Наци- 
ятнень Лиганть резолюциязо, кона 
направлен СССР-нть каршо, разоб- 
лачает скандальной махинацият- 
нень, конатнень ютавтызь англо- 
французской представительтне 
Нациятнень Лигасонть невтезь 
целенть достижениянзо туртов. Ко- 
да содазь, · Нациятнень Лиганть 
Советэсь ашти 15 членстэ, 
СССР-нть„исключениядонзо“ резо- 
Ілюциянть кис жо ульнесть мак- 
созь ансяк 7 вайгельть неть ке: 
ветеетнень эйстэ, лиякс меремс, 
резолюциясь примазь Лигань Со- 
ветэнь члентнэнь меньшинствасо. 
Советэнь остатка 8 члентнэ отно- 
сятся или воздержавшейтнень 
юткс, или  отсутствующейтнень 
юткс. Сисем государствань пред- 
ставятельтнень составось, конат 
голосовасть СССР-нть „исключени: 
янзо“ кис, корты сонсь эсь кисэн- 
зэ: неть сисем государстватнень 
юткс совить Англиясь, Франция -ь, 
Бельгиясь, Боливиясь, Египегэсь, 
Южно-Африканской Союзось, До- 
миниканской республикась. 

Истямо  ладсо, Аяглиясь ды 
Франциясь, конатнень населенияст 
весемезэ ансяк 89 миллион, Бель- 
гиянть, Боливиянть, Египетэнть, 
| Южно-Африканской Союзонть ды 
| Доминиканской республиканть 
лангс нежедезь, конатнень населе- 
нияст вейсэ саезь весемезэ ансяк 38 
миллион, примасть решения Совет- 
ской Союзонть „исключениядо“, 
конань населениязо 183 миллион. 
127 миллион населениянь случайна 
пурзазь „представительтне“ „ис- 
ключили“ СССР-нть сонзэ 183 мил: 
лион населениянзо марто. 

Но неть вайгельтневь получа: 
монть туртовгак англо-француз- 
ской представительтненень савсь 
голосованиянь чиденть икеле ютав- 
томс особой махинацият Лигань 
Советэнь члентнэнь составонть 
лиякстомтоманзо коряс. Советэнть 
заседаниянзо чиденть. икеле Наци- 
ятнень Лигань Ассамблеясонть 
ульнесть ютавтозь (;оветэнь члент- 
нэнь составс аволь постоянной 
таркатнес, — Южно-Африканской 
Союзонь ды Боливиянь представи- 
тельтне (меельцесь кочказь омбо- 
цеде) ды кода эйстэст мерить вре- 
менной таркатнес— Египетэнь пред- 
ставителесь. Следовательна, сисем 
представительтнень эйстэ, конат 
Лигань Советсэнть голосовасть 
СССР-нть „исключениянзо“ кис, 
колмо представительтне ульнесть 
специально подобраннойть. Неть 
скандальной махинациятнесэ На- 
циятнень Лигасонть Англиянь ды 
Франциянь представительтне окон- 
чательна подорвали декабрянь 14-це 
чистэ эсест голосованиянть эрьва 
кодамо политической ды мораль- 
ной весэнзэ. 

Несомненна, што истят скандаль- 
НОЙ махинациятне могли улемс 
продиктовант политической ды мо- 
ральной упадкань ансяк се атмос- 
ферасонть, кона царит ней Нацият- 
нень Лигань  „сфератнесэ“. 

Мезе аштить Нациятнень Лигань 

Трешениятне, конат примазь истямо 
атмосферасонть—а стака чарько- 
-демс. | 03 

Дубенкань 
комсомолонть 
участиязо 
кочкамотнесэ 


Районной комсомольской орга- 
низациясь активной участия при: 
мась СССР-нь, РСФСР-нь ды 
МАССР-нь Верховной Советнэе 
кочкамотнесэ. Неть кочкамотнень 
ютавтомасонть комсомолось пек 
кассь, кода количественно, истя- 
жо качественнояк. 

Ней минек комсомольской орга- 
низациятне кеместэ кундасть мес- 
тной Совегнэс ко ‹камогнень 06- 
разцовойстэ ютавтомантень. Тень 
кис ВЛКСМ нь райкомось сехте 
проверенной, Лезинэнь-Сталинэнь 
тевентень преданной од ломат- 
неде явсь агитаторкс 308 комсо- 
молец ды 50 од ломань. 187 ком- 
сомолец роботыть избирательной 
комиссиятнесэ. Сынст эйстэ 155 
комсомолецтнэ розотыть участко- 
вой, окружной избирагельной ко- 
миссиятнечь предсгдателекс ди 
секретаргкс. Довереннойкс робо- 
тыть 441 комсомолец. 

Комсомолецтнэ сынест поручеш- 
ной почетной ды ответственной 
задачатнень топавтсть образцо- 
войстэ. Невтя:о истят комсомо- 
лецтнэнь лангс, кода Н. Слугина 
учитель чицась, Панин, Ворожей- 
кина, Юдича ды лият, конат эсе- 
ст примерной рэбогасост доби: 
лись покш дозерия ды уважения 
избирательтнень ендо. 

Дубенкань райононть келес рай- 
советс ды велень Советнэс весе- 
мезэ выдвинутойть 
340 ломань депутаткс кандидатокс. 
Сынст ютксо 45 сехте 
комсомолецт, конат эсест робота- 
сост невтсть сэрей урожаень кис 
бороцямонь, пример. 

Неть успехтнень марто минек 
улить ламо асатыксэнекак. Кой- 
кона комсомольской организаци: 
ятне еще эсть кунда по-больше- 
вистски агитационной роботан- 
тень (Неклюдовской школань: 
ды Кабаевань производственной 
комсомольской организациятне). 

Местной Советнэс кочкамотнень 
коряс избирательной кампаниясо 
участиянть не сочетают хозяйст- 
венно-политической задачатнень 
топавтомаст марто. Беряньстэ то- 
навтнить ВКП(б)-нь историянть, 
кода Неклюдовань колхозонь ком- 
сомольской организациясь (секре- 
таресь Сорокин ялгась), 

Кочкамотнень чинтень кадовсть 
ловозь чить. Эряви эрьва комсо- 
мольской организациянтень седе 
куроксто ликвидировамс неть 
асатыкстнэнь ды келейстэ развер- 
нуть большевистской агитациянть 
местной Советнэс депутаткс кан- 
дидатнэнь кочкамост кис. 

Ласкин, 

ДубеньканьВЛКСМ-нь райкомонь 
секретаресь. 


Ладямс кружоктнень 
| роботаст 


Дубенкань средней школасонть 
ульнесть организовазь МОПР нь, 
СВБ-нь ды лия кружокт ды добро- 
вольной организацият, конат ме- 
ельсь шкастонть кодамояк робота 
а ветить, занятиятне ютавтневить 
пек чуросто ды аволь интересной- 
стэ. Ламот а сакшныть собранияв. 

Первичной комсомольской орга- 
низациянтень шкань апак учне эря- 
ви вадрялгавтомс ‘кружоктнень 
роботаст. і 
П. Русскин. 

Ответ. редакторось В. ЗАХАРОВ. 

